**Ministru kabineta sēdes protokollēmuma projekta "Par Ministru kabineta 2010.gada 12.oktobra sēdes protokollēmuma (prot. Nr.52  31.§) "Informatīvais ziņojums "Par Korupcijas novēršanas un apkarošanas biroja un Valsts ieņēmumu dienesta kompetences sadalījumu saistībā ar valsts amatpersonu deklarācijās sniegto ziņu patiesuma pārbaudi"" 2., 3. un 4.punktā doto uzdevumu izpildi" anotācija**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru prezidenta 2011.gada 9.augusta rezolūcija Nr.90/TA-604/9607, TA-604/10238, TA-896/9636, 896/10239 un Ministru kabineta 2010.gada 12.oktobra sēdes protokollēmuma (prot. Nr.52 31.§) "Informatīvais ziņojums "Par Korupcijas novēršanas un apkarošanas biroja un Valsts ieņēmumu dienesta kompetences sadalījumu saistībā ar valsts amatpersonu deklarācijās sniegto ziņu patiesuma pārbaudi"" 2.punkts |
|  2. |  Pašreizējā situācija un problēmas | Saskaņā ar pašreizējo kompetences sadalījumu attiecībā uz valsts amatpersonu deklarāciju pārbaudēm Valsts ieņēmumu dienests (turpmāk – VID) atbilstoši likuma "Par interešu konflikta novēršanu valsts amatpersonu darbībā" 28.panta pirmajai daļai pārbauda, vai valsts amatpersonu deklarācijas ir iesniegtas un aizpildītas noteiktajā kārtībā, kā arī iesniegtas noteiktajā termiņā, un atbilstoši Latvijas Administratīvo pārkāpumu kodeksa 215.1 pantā noteiktajai kompetencei izskata 166.27 pantā paredzēto Administratīvo pārkāpumu lietas par deklarācijas neiesniegšanu noteiktā termiņā, deklarācijas aizpildīšanas un iesniegšanas kārtības neievērošanu vai par nepatiesu ziņu norādīšanu deklarācijā.Korupcijas novēršanas un apkarošanas birojam (turpmāk – birojs) saskaņā ar likuma "Par interešu konflikta novēršanu valsts amatpersonu darbībā" 28.pantu šā likuma 23.panta otrajā daļā paredzētajos gadījumos ir pienākums pārbaudīt, vai deklarācijā ir norādītas ziņas, kas liecina par šajā likumā minēto ierobežojumu pārkāpšanu. Atbilstoši Latvijas Administratīvo pārkāpumu kodeksa 214.2 pantā noteiktajai kompetencei izskata 166.28–166.31 pantā paredzēto Administratīvo pārkāpumu lietas par neatļauta amata, uzņēmuma līguma vai pilnvarojuma izpildes neizbeigšanu likumā noteiktajā termiņā, par apzinātu neziņošanu par atrašanos interešu konflikta situācijā, par likumā noteikto komercdarbības, valsts amatpersonas amata savienošanas, pārstāvības, ienākumu gūšanas ierobežojumu vai tādu ierobežojumu pārkāpšanu, kuri noteikti attiecībā uz rīcību ar valsts vai pašvaldības mantu, kā arī par valsts amatpersonas funkciju veikšanu interešu konflikta situācijā un par dāvanu vai ziedojumu, vai citāda veida mantiskās palīdzības pieņemšanas kārtības pārkāpšanu.Lai gan Latvijas Administratīvo pārkāpumu kodeksā ietvertas normas, kas paredz atbildību par nepatiesu ziņu norādīšanu valsts amatpersonu deklarācijās, likumā "Par interešu konflikta novēršanu valsts amatpersonu darbībā" nav skaidri noteikts, kurai institūcijai ir pienākums pārbaudīt ziņu patiesumu tajās.Problēmas risināšanai Ministru kabinets 2010.gada 12.oktobrī pieņēma lēmumu grozīt esošo kompetences sadalījumu, valsts amatpersonu deklarācijās sniegto ziņu patiesuma pārbaudi uzdodot birojam.Tomēr jāņem vērā, ka likumā noteikts VID un biroja pamatfunkciju sadalījums, savukārt valsts amatpersonu deklarācijās norādīto ziņu patiesuma pārbaude ir papildu funkcija, kas ir pastarpināti saistīta ar pamatfunkcijām. Tāpēc valsts amatpersonu deklarācijās norādīto ziņu patiesuma pārbaudes noteikšana par atsevišķu funkciju VID vai birojam, papildus piešķirot arī noteiktu finansējumu, būtu neracionāla. Tāpēc birojs lūdza atsaukt Ministru kabineta 2010.gada 12.oktobra sēdes protokollēmuma (prot. Nr.52  31.§) 2.punktā doto uzdevumu, kas paredzēja izstrādāt tiesību aktu projektus, piešķirot birojam kompetenci veikt deklarācijās norādīto ziņu patiesuma pārbaudi.Ministru prezidents ar 2011.gada 9.augusta rezolūciju Nr.90/TA-604/9607, TA-604/10238, TA-896/9636, 896/10239 uzdeva birojam Ministru kabineta 2010.gada 12.oktobra sēdes protokollēmuma (prot. Nr.52  31.§) 2.punktā dotā uzdevuma atsaukšanai sagatavot atbilstošu tiesību akta projektu, saskaņot to ar Finanšu ministriju un iesniegt Ministru kabinetā.Tiesību akta saskaņošanas procesā ar Finanšu ministriju institūcijas nolēma, ka kompetence izdot administratīvos aktus par nepatiesu ziņu norādīšanu deklarācijās saglabājama VID, tomēr gadījumos, kad birojs, veicot pārbaudes par iespējamiem interešu konfliktiem, konstatēs, ka deklarācijā norādītās ziņas nav patiesas, Latvijas Administratīvo pārkāpumu kodeksā nosakāms, ka biroja kompetencē ir sastādīt administratīvo pārkāpumu protokolus, kuri tiks nosūtīti VID administratīvā akta izdošanai un personas saukšanai pie atbildības |
| 3. |  Saistītie politikas ietekmes novērtējumi un pētījumi | Nav attiecināms |
|  4. |  Tiesiskā regulējuma mērķis un būtība | Ņemot vērā, ka likumā tieši un nepārprotami nevienai no institūcijām nav noteikts pienākums pārbaudīt deklarācijās norādīto ziņu patiesumu, birojs un VID ir vienojušies, ka, pildot likumā katrai institūcijai noteiktās funkcijas deklarāciju pārbaudē, lai nodrošinātu valsts amatpersonu saukšanu pie administratīvās atbildības: 1) gadījumos, kad birojs, atbilstoši savai kompetencei veicot valsts amatpersonām noteikto ierobežojumu un aizliegumu ievērošanas kontroli, konstatēs valsts amatpersonas deklarācijā nepatiesu ziņu norādīšanu, birojs sastādīs protokolu par administratīvo pārkāpumu un nosūtīs VID lēmuma pieņemšanai administratīvā pārkāpuma lietā; 2) gadījumos, kad VID, veicot attiecībā uz valsts amatpersonām nodokļu administrēšanas pasākumus saskaņā ar likumu "Par nodokļiem un nodevām" un likumu "Par Valsts ieņēmumu dienestu", nodokļu administrēšanas pasākumu ietvaros iegūs ziņas par valsts amatpersonu mantisko stāvokli, kas atšķiras no deklarācijā norādītā, saglabājama VID kompetence konstatēt nepatiesu ziņu norādīšanu deklarācijā un atbilstoši Latvijas Administratīvo pārkāpumu kodeksa 215.1 pantā noteiktajai kompetencei izskatīt 166.27pantā paredzēto administratīvo pārkāpumu lietas.Latvijas Administratīvo pārkāpumu kodeksā nepieciešams noteikt – ja birojs, veicot pārbaudes attiecībā uz iespējamiem interešu konfliktiem, konstatēs, ka deklarācijā norādītās ziņas nav patiesas, birojam būs tiesības sastādīt administratīvos protokolus, kuri tiks nosūtīti Valsts ieņēmumu dienestam administratīvā akta izdošanai un personas saukšanai pie atbildības |
|  5. |  Projekta izstrādē iesaistītās institūcijas | Nav attiecināms  |
|  6. |  Iemesli, kādēļ netika nodrošināta sabiedrības līdzdalība | Nav attiecināms |
|  7. |  Cita informācija | Nav |
|   **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Protokollēmuma projekts attiecas uz Finanšu ministriju, Valsts ieņēmumu dienestu un valsts amatpersonām, kuras saskaņā ar likumu iesniedz valsts amatpersonu deklarācijas Valsts ieņēmumu dienestā. Saskaņā ar Valsts ieņēmumu dienesta iesniegto valsts amatpersonu sarakstu datiem uz 2011.gada 4.janvāri valstī ir 57118 valsts amatpersonu  |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
|  3. |  Tiesiskā regulējuma finansiālā ietekme | Likumprojekts tiks īstenots atbilstoši esošajam finansējumam, tāpēc papildu finansējums no valsts budžeta nav nepieciešams |
|  4. |  Tiesiskā regulējuma nefinansiālā ietekme | Nav attiecināms |
|  5. |  Administratīvās procedūras raksturojums | Nav attiecināms  |
|  6. |  Administratīvo izmaksu monetārs novērtējums | Nav attiecināms |
|  7. |  Cita informācija |  Nav |

 Anotācijas III sadaļa – nav attiecināma.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Nav attiecināms |
|  Anotācijas V un VI sadaļa – nav attiecināmas. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Jaunas valsts un pašvaldību institūcijas netiks radītas, kā arī netiks paplašinātas esošo institūciju funkcijas |
|  2. |  Projekta izpildes ietekme uz pārvaldes funkcijām | Nav attiecināms |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Pārvaldes institucionālā struktūra netiks mainīta  |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Nav |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav |
|  6. |  Cita informācija |  Nav |

Ministru prezidents V.Dombrovskis

Vizē:

Korupcijas novēršanas un

apkarošanas biroja priekšnieks J.Streļčenoks

2012.02.01. 14:26

1009

A.Strīķeris

67356165-231

alvils.strikeris@knab.gov.lv